Til: Leder av Arbeidsgruppe 5

 Vebjørn Bakken

Senter for materialvitenskap og nanoteknologi

Dato: 28. oktober 2013

Eksternfinansiert virksomhet – mandat for arbeidsgruppe 5

Arbeidsgruppen skal gjennomføre en analyse av behovet for støtteverktøy og felles overordnede rammer for prosess-støtte knyttet til eksternfinansiert virksomhet, med fokus på prosjektleders behov. På bakgrunn av dette skal arbeidsgruppen vurdere behovet og ambisjonsnivået for en prosjektportal med sikte på å konkretisere innholdet i en slik portal, samt overordnede felles rammer for støttefunksjoner rundt prosjektleder. Med begrepet portal menes det i denne sammenhengen en løsning som kan ivareta en samling av innhold fra ulike systemer, ikke et styringsverktøy.

Arbeidsgruppe 5 skal ta utgangspunkt i kartleggingen av prosjektstyringsprosessen som ble gjennomført av arbeidsgruppe 1 og arbeidet med å analysere støttebehov og organiseringen av den administrative støtten rundt eksternfinansierte prosjekter som ble gjennomført av arbeidsgruppe 4. I tillegg skal den ta med erfaringer og funn gjort av arbeidsgruppe 2 knyttet til bedre tilrettelegging av prosjektøkonomistyring, spesielt se på den såkalte P-plassen som beskriver ytterligere behov i tilknytning til området som ikke er ivaretatt.

Arbeidsgruppen organiserer arbeidet selv og presiserer selv eventuelle avgrensinger.

Arbeidsgruppen rapporterer til plangruppen for eksternfinansiert virksomhet. Det rapporteres til hvert møte (hver tredje uke).

Arbeidet starter 1. november 2013 og skal være sluttført innen 31. mars 2014.

Arbeidsgruppen skal:

1. Definere målgrupper, hvem er sekundær målgruppe og hvem er eventuelt ikke med i målgruppen for et fremtidig system. Primær målgruppe er allerede definert som prosjektledere for eksternfinansierte prosjekter
2. Hvilke steg i prosessen (se arbeidsgruppe 1) skal systemet dekke?
	* Hvilke roller involveres i de ulike stegene?
3. Hvilke informasjonselementer må inngå for å oppnå behovsdekning for henholdsvis primær og sekundær målgruppe?
4. Gjennomføre en GAP-analyse
	* Hvilke informasjonselementer finnes i dagens systemportefølje?
	* Hva mangler av informasjonselementer?
5. Levere en anbefaling til plangruppen for veien videre i neste fase av delprosjekt 2 som er Mulighetsstudie. I tillegg skal det gis overordnede innspill til det videre arbeidet med organisering av det administrative støtteapparatet knyttet til felles rammer for roller og rutiner (delprosjekt 1).

I det videre arbeidet må delprosjekt 1 ligge i forkant av delprosjekt 2 for å sikre at organiseringen av støttefunksjonene støtter opp under et eventuelt system.

**Arbeidsgruppens sammensetning er:**

Vebjørn Bakken, MN – leder

Jan Thorsen, EFV-sekretariatet – sekretær

Medlemmer:

* Camilla Kuhlman, ØPA
* Lars Øen, FA - sentralt
* Ingse M W Noremsaune, MN – FA-lokalt
* Jan Inge Faleide, MN – prosjektleder
* Katrine Fangen, SV - prosjektleder
* Finn Eirik Johansen, IBV/MN – prosjekteier
* Svein Arnesen, MED – prosjektcontroller
* Johannes Elgvin, SV – forskningsadministrativ leder
* Anne-Kristin Ohm, OD/UHN